สวัสดีครับ ผมอายุ 18 ปี โรคประจำตัวคือแพนิค เวลาผมปวดท้อง ผมชอบมักกังวลถึงหลอดเลือดแดงโป่งพองครับ เคยเอกซเรย์ ประมาณเือนที่แล้ว แล้วล่าสุด ผมมไปตรวจอัลตราซาวด์ บริเวณเหนือสะดือ และล่างช่องท้อง ไม่พบอะไรที่ผิดปกติ แบบนี้โล่งใจได้ไหมครับ เครื่องอัลตราซาวด์แบบนี้สามารถมองเห็นได้ไหมครับ จะได้ให้ผมเลิกกังวล
สวัสดีค่ะ อาการปวดท้องนั้นปกติแล้วมักจะมีสาเหตุที่ไม่ได้ถึงอันตรายแก่ชึวิตค่ะ สาเหตุทั่วไปที่พบได้บ่อย เช่นกล้ามเนื้ออักเสบหรือตึงตัว การมีลำไส้อักเสบ อาหารไม่ย่อยทำให้ท้องอืดเป็นครั้งคราว เป็นต้น ส่วนสาเหตุอันตรายนั้นก็มีได้หลายอย่างทั้งการติดเชื้อในช่องท้อง ไส้ติ่งอักเสบ เนื้องอกในลำไส้ ตับหรือถุงน้ำดีอักเสบ มีก้อนเนื้องอกของอวัยวะภายในช่องท้อง หรือเรื่องหลอดเลือดแดงโป่งพองดังที่กังวลโดยถ้าจะเป็นสาเหตุอันตรายนั้น อาจจะต้องเป็นการปวดท้องที่รุนแรง เป็นมากขึ้นเรื่อยๆ พักการใช้งานหรือกินยาแก้ปวดไม่ทุเลา ร่วมกับมีอาการที่จำเพาะเจาะจงไปยังบางอวัยวะเช่นการขับถ่ายเปลี่ยนแปลง มีไข้ คลำก้อนได้ในท้องร่วมด้วย เป็นต้นการอัลตราซาวน์นั้น สามารถเห็นอวัยวะภายในช่องท้องได้พอสมควร โดยเฉพาะในตับ ถุงน้ำดี ลำไส้ในบางส่วน หรือก้อนต่างๆในช่องท้องซึ่งถ้าอัลตราซาวน์ปกติก็น่าจะบ่งบอกได้เบื้องต้นว่าไม่ได้มีภาวะอันตรายแนะนำสังเกตอาการ หากปวดท้องมากขึ้นเรื่อยๆ จนรบกวนการใช้ชีวิตประจำวัน ให้กลับไปพบแพทย์เพื่อตรวจซ้ำ